În perioada februarie-aprilie 2026, liceul nostru desfășoară activități de promovare a lecturii în rândul elevilor, în cadrul Concursului de Promovare a Lecturii, organizat de Asociația Activ în Comunitatea Mea. Astfel, elevii claselor a IX-a B și a X-a A au participat la Clubul de lectură Lecturiada, realizând o analiză a unor romane cu ajutorul instrumentelor digitale. Romanele lecturate și recomandate de aceștia pentru luna februarie sunt Pădurea spânzuraților de Liviu Rebreanu și De veghe în lanul de secară de J.D. Salinger.
De asemenea, pe 15 februarie, de Ziua Națională a Lecturii, elevii clasei a X-a A au realizat Tricoul care spune o poveste, o activitate de prezentare a cărților pe care le-au lecturat și care          le-au rămas în suflet.

